Viborger Samler, 1848-09-07
Vaabenstilstandens Betingelser ere i ordret Oversættelse af den franske Original saalydende: 1) Fra den Dag af da denne Tractat underskrives, skal der indtræde et fuldstændigt Ophør af alle Fjendtligheder til Lands og til Vands i syv Maaneder med en Opsigelse af en Maaned fra hver af de contraherende Parter. Dersom ingen Opsigelse skeer fra nogen af Parterne ansees Vaabenstilstandens Forlængelse som vedtagen af begge Parter. 2) Dersom Vaabenstilstanden opsiges af en af Parterne, kunne de respective Armeer igjen indtage de Stillinger, som de havde inde i det Øieblik nærværende Tractat afsluttedes, hvilke skulle betegnes paa et Kort af to Officierer, der afsendes ad hos af de commanderende Generaler. 3) De ved Hans danske Majestæts Marine iværksatte Blokader skulle ophøre umiddelbart efter Udvexlingen af Ratificationerne, og Ordrer i dette Øiemeed skulle om muligt afsendes samme Dag til Commandeurerne for de danske Krigskibe. 4) Alle Krigsfanger og politiske Fanger skulle fra begge Sider uden Ophold og uden Forbehold sættes i Frihed. 5) Alle siden Krigens Begyndelse tagne og beslaglagte Skibe skulle tilligemed deres Ladninger tilbagegives inden Udløbet af tolv Dage efter at nærværende Tractat er underskreven eller om muligt tidligere. Preussen samtykker, saavel i eget som i det tydske Forbunds Navn, i at skadesesholde Danmark for de Naturalpræstationer, som ere udskrevne i Jylland for de preussiske og Forbunds=Tropperne og Danmark forpligter sig fra sin Side til at erstatte Værdien af de Skibe eller Ladninger, som maatte være solgte og som ikke kunne tilbagegives in natura. 6) De to Hertugdømmer saavelsom de til samme hørende Øer skulle rømmes af de danske Tropper og det tydske ForbundsTropper i Løbet af tolv Dage efterat Ordren herom er kommen til de commanderende Generaler. Jmidlertid kan Kongen af Danmark ligesom det tydske Forbund lade Hospitalerne og de sig der befindende militaire Depoter, for Kongen af Danmarks Vedkommende paa Øen Als og for Forbundets i Byen Altona saavelsom paa andre Steder i de to Hertugdømmer, bevogte ved Afdelinger af danske og Forbundstropper, som for ingen af de to Parter maa overskride 2000 Md. - De i Slesvig fødte Soldater, som nu befinde sig i militair Tjeneste i Hertugdom merne, skulle organiseres i særskilte Corpser og forlægges i Hertugdømmet Slesvig. Disse Corpser skulle til Haandhævelse af den offentlige Rolighed stilles under den Bestyrelses Befaling, som indsættes i Overeensstemmelse med den følgende Artikel, og som til Lettelse for Landet skal kunne permittere til deres Hjemstavn de Officierer og Soldater, der ikke ansees nødvendige for Tjenesten. Den militaire Styrke, som skal ligge i Holsteen, skal dannes af dette Hertugdømmes nuværende Antal af regulaire Tropper, som udgjøre en Deel af Forbundsarmeen. Disse holsteenske Tropper skulle stilles tilde to Hertugdømmers Bestyrelses Raadighed, men kunne ikke formindskes uden ifølge Overeenskomst imellem Hertugdommernes Bestyrelse og Forbundshærens Overgeneral. 7) De to contraherende Parter ere blevne enige om at indsætte, saalænge Vaabenstilstanden varer, en samlet Administration for de to Hertugdømmer, som skal udføre sine Forretninger i Kongen af Danmarks Navn, i hans Egenskab som Hertug af Slesvig og Holsteen, og med den samme Myndighed, med Undtagelse af den lovgivende Magt, hvis Udøvelse skal hvile, saalænge Vaabenstilstanden varer. Denne Bestyrelse skal dannes af fem Medlemmer, der blive at vælge iblandt de to Hertugdømmers Notabler, som nyde almindelig Agtelse og Anseelse. To af disse Medlemmer skulle vælges af Hs. Maj. Kongen af Danmark, Hertug af Slesvig og af Holsteen, forHertugdommet Slesvig, og to af Hs. M. Kongen af Preussen paa det tydske Forbunds Vegne, for Hertugdømmet Holsteen. Det femte Medlem, som skal beklæde Præsidentposten i de to Hertugdømmers samlede Bestyrelse, skal udnævnes efter fælleds Overeenskomst af de nævnte Majestæter. Man er kommen overeens om, at hverken Medlemmerne af den Regjering, der var i Function for den 17de Marts (Schleswig=Holsteinische Regierung) eller de, som have dannet Regjeringen efter dette Tidspunct, kunne faae Deel i denne nye administrative Commission, der skal træde i Virksomhed snarest muligt og senest 14 Dage efter nærværende Tractats Underskrift. – Man er ligeledes kommen overeens om, at alle Love, Forordninger og administrative Foranstaltninger af hvilkensomhelst Art, de ere udgaaede for Hertugdømmerne efter den 17de Marts sidstleden, skulle være ophævede i det Øieblik den nye Bestyrelse træder i Virksomhed, hvilken imidlertid skal have Magt til igjen at sætte i Kraft saadanne Love, Forordninger og administrative Foranstaltninger, der ere yngre end det nævnte Tidspunct, forsaavidt deres Vedligeholdelse forekommer den nødvendig eller nyttig for de løbende Forretningers ordentlige Gang, men som dog i hvert Fald Jntet maae indeholde derkan stride imod den 11te Artikels Bestemmelse. 8) Hs. Maj. Kongen af Danmark og Hs. Maj. Kongen af Preussen i det tydske Forbunds Navn skulle hver fra sin Side have Ret til at udnævne en Commissair til at residere i Hertugdømmerne, medens Vaabenstilstanden varer, for officieust at vaage over Udførelsen af nærværende Tractats Bestemmelser, saavelsom over en upartisk Overholdelse af de Love, der ere til Gunst saavel for den danske som for den tydske Befolkning. 9) Hertugdømmet Lauenborg skal under Vaabenstilstanden, bestyrres af en Commission, hvoraf Hs. Maj. Kongen af Danmark i hans Egenskab som Hertug af Lauenborg skal udnævne eet Medlem, et andet skal udnævnes af Hs. Maj. Kongen af Preussen i det tydske Forbunds Navn, og det tredie, som skal have Forsædet i Hertugdømmets Bestyrelse, skal udnævnes efter fælles Overeenskomst mellem de to Souverainer. Denne Commission skal bestyre Hertugdømmet Lauenborg i Hs. Maj. Kongen af Danmark, Hertug af Lauenborgs Navn, paa den Maade, der er vedtagen i den 7de Artikel, med Hensyn til Hertugdom merne Slesvig og Holsteen. – Det skal beroe paa en Overeenskomst mellem denne Bestyrelse og de tydske Forbundstroppers General, om der er Anledning til at lade en Afdeling af Forbundstropperne drage ind i Hertugdømmet for at være til Bestyrelsens Raadighed. 10) De to contraherende Parter ville søge Storbritanniens Garanti for den nøiagtige Efterlevelse af Bestemmelserne i nærværende Vaabenstilstands-Tractat. 11) Det er udtrykkelig vedtaget, at Bestemmelserne i denne Tractat i ingen Henseender skulle præjudicere den endelige FredsBetingelser, om hvilken der umiddelbart skal indledes Underhandlinger, og at hverken Danmark eller Forbundet opgive de Fordringer og Rettigheder, som de hver for sig have gjort gjældende. 12) Nærværende Tractat skal ratificeres og Ratificationerne udvexles i Lübeck i Løbet af 8 Dage fra Undertegnelsens Datum. Nærværende Tractat, udstedt in duplo, er udfærdiget i det franske, danske og tydske Sprog. Man er bleven enig om, at de Tvivl, der kunne reise sig om Fortolkningen af Tractaten skulle afgjøres efter den franske Texts Ordlyd. Til Bekræftelse herpaa have undertegnede Befuldmægtigede underskrevet nærværende Tractat og vedføiet deres Segl. Givet i Malmøe, den 26de August Aar efter Guds Byrd 1848. Reedt; Bille. G. Below. (L. S.)(L. S.)(L. S.)